sagorsarker/bangla-wikipedia huggingface dataset:
ইরান-ইসরায়েল বদলি সংঘাত

ইরান-ইসরায়েল বদলি সংঘাত, বা ইরান-ইসরায়েল বদলি যুদ্ধ এবং ইরান-ইসরায়েল শীতল যুদ্ধ হচ্ছে একবিংশ শতাব্দীতে ইরান ও ইসরায়েলের মধ্যে সংঘটিত বদলি যুদ্ধ। এই দ্বন্দ্বে ইসরায়েলের বিরুদ্ধে ইরানীয় নেতৃত্বের লক্ষ্য হচ্ছে ইসরায়েলের বিরোধিতা করা এবং ইহুদি রাষ্ট্র হিসেবে ইসরায়েলকে ভেঙ্গে ফেলা এবং এর পাল্টা হিসেবে ইসরায়েলের লক্ষ্য ইরান সরকারের অর্জিত পারমাণবিক অস্ত্র প্রতিরোধ করা এবং লেবাননের হিজবুল্লাহ নামক রাজনৈতিক-যোদ্ধা সংগঠনের মত ইরানের মিত্র ও বদলিকে ধ্বংস করা।
১৯৭৯ সালের ইরানি বিপ্লবের পর ইসরায়েলের প্রতি ইরানের শত্রুতামূলক অবস্থান থেকে ধীরে ধীরে এই দ্বন্দ্ব শুরু হয়, যখন দক্ষিণ লেবানন সংঘাতের (১৯৮৫-২০০০) সময় ইরান হিজবুল্লাহ্‌কে সমর্থন করে, আর ২০০৫ সালের মধ্যে একটি বদল দ্বন্দ্বে পরিণত হয়। ২০০৬ সালে ইরান ২০০৬ সালের লেবানন যুদ্ধের সময় হিজবুল্লাহকে সমর্থন করতে সক্রিয়ভাবে জড়িত ছিল এবং সমান্তরালে হামাস এবং ফিলিস্তিনি ইসলামী জিহাদকে সমর্থন করা শুরু করে। অন্যদিকে ইসরায়েল ইরানের পারমাণবিক কর্মসূচির ক্ষতি করার জন্য একটি প্রচারাভিযান শুরু করে, যার জন্য ইসরায়েল ইরানের অভ্যন্তরে বেশ কয়েকটি শাসক-বিরোধী মিলিশিয়াকে ব্যবহার করে। সিরিয়ার গৃহযুদ্ধ শুরু হওয়ার পর এই সংঘাত আরো বেড়ে যায় এবং ২০১৮ সালের মধ্যে সরাসরি ইরান-ইসরায়েলি যুদ্ধে পরিণত হয়।
এই সংঘর্ষের মূল বিষয়গুলোর মধ্যে রয়েছে ইসরায়েলের বিরোধী দলগুলোর প্রতি ইরানের সমর্থন, ইরান বিরোধী বিদ্রোহী দলগুলোর প্রতি ইসরায়েলের সমর্থন, ইরানের পারমাণবিক কর্মসূচি এবং ইরানের অন্যান্য প্রতিদ্বন্দ্বী যেমন সৌদি আরব এবং মার্কিন যুক্তরাষ্ট্রের সাথে ইসরায়েলের সম্পর্ক। সিরিয়ার গৃহযুদ্ধে উভয় দেশের সম্পৃক্ততা দুই রাষ্ট্রের মধ্যে সরাসরি সংঘাতের জন্য অতিরিক্ত সম্ভাবনা রচনা করেছে।
ইরান হিজবুল্লাহ হামাস এবং পিআইজেকে উল্লেখযোগ্য প্রদান করেছে, অন্যদিকে ইসরায়েল ইরানের পিপলস মুজাহেদিন অফ ইরানকে সমর্থন জুগিয়েছে এবং সরাসরি ইরানীয় লক্ষ্যবস্তুতে গুপ্তহত্যা ও হামলা চালিয়েছে। জরায়েল ইরানের বিরুদ্ধে সাইবার যুদ্ধ পরিচালনা করেছে এবং প্রকাশ্যে ইরানের বিরুদ্ধে আন্তর্জাতিক সামরিক অভিযানের পক্ষে অবস্থান নিয়েছে। 
ইসরায়েল ইরানকে ইরাক ও সিরিয়া থেকে লেবানন পর্যন্ত একটি নিরবচ্ছিন্ন স্থল পরিবহন রুট গঠনের চেষ্টার জন্য অভিযুক্ত করেছে, যাকে ইসরায়েল একটি উল্লেখযোগ্য কৌশলগত হুমকি হিসেবে দেখে।
ইরান ইসরায়েলকে একটি অবৈধ "ইহুদীবাদী শাসক" (জায়োনিস্ট রেজিম) হিসেবে বিবেচনা করে এবং ইরানের নেতৃত্ব ইসরায়েলকে মুসলমানদের প্রতি শত্রুভাবাপন্ন আমেরিকার মক্কেল রাষ্ট্র হিসেবে অভিযুক্ত করেছে।
দি ইউনিভার্সিটি প্রেস লিমিটেড

দি ইউনিভার্সিটি প্রেস লিমিটেড (ইউপিএল) বাংলাদেশের ঢাকা ভিত্তিক প্রকাশনা প্রতিষ্ঠান। এটি ইংরেজি, বাংলা উভয় ভাষায় শিক্ষামূলক, শিক্ষায়তনিক এবং পাণ্ডিত্যপূর্ণ বই প্রকাশ করে। ইউপিএল যুক্তরাজ্য, ভারত এবং পাকিস্তান সহ বিদেশি প্রকাশকদের বই বাংলাদেশে পরিবেশন করে। , ইউপিএল ৮০০টি বই প্রকাশ করেছে যার মধ্যে প্রায় ৬০০টি তাদের নিজস্ব প্রকাশনা। বর্তমানে বছরে প্রায় ৫০টি বই প্রকাশনার কার্যক্রম চালু রয়েছে।
অক্সফোর্ড ইউনিভার্সিটি প্রেস, পাকিস্তানের প্রাক্তন সম্পাদক মহিউদ্দিন আহমেদ কর্তৃক ১৯৭৪ সালের ডিসেম্বরে ঢাকায় প্রকাশনা সংস্থা হিসেবে ইউপিএল প্রতিষ্ঠিত হয়েছিল। পরবর্তী বছর ১৯৭৫ সাল থেকে এটি বাংলাদেশে অক্সফোর্ড ইউনিভার্সিটি প্রেসের প্রকাশনা কার্যক্রম গ্রহণ করে। ইউপিএল এরপর থেকে অক্সফোর্ড এবং পাকিস্তান ও ভারতে এর শাখাগুলির সাথে ঘনিষ্ঠভাবে সহযোগিতামূলক কাজ শুরু করে। ঢাকায় প্রধান কার্যালয় এবং সহ-কার্যালয়ের পাশাপাশি চট্টগ্রামে ইউপিএলের শাখা রয়েছে।
স্বাধীন বাংলাদেশের অভ্যুদয় সম্পর্কে ইউপিএল রোড টু বাংলাদেশ ধারাবাহিক প্রকাশ করে।
তাইবার

তাইবার বা তেভেরে (; ) ইতালির তৃতীয় দীর্ঘতম নদী এবং মধ্য ইতালির দীর্ঘতম নদী। এর উৎপত্তি স্থল এমিলিয়া-রোমানার অ্যাপেনাইন পর্বতমালায়। এটি তোসকানা, উম্ব্রিয়া এবং লাৎসিওর মধ্য দিয়ে প্রবাহিত হয়, তারপর এটি আনিয়েনে নদীর সাথে মিলিত হয়ে তাইবার-আনিয়েনে মিলিত প্রবাহ হিসেবে অস্টিয়া এবং ফিউমিচিনোর মাঝামাঝি স্থানের তিররেনীয় সাগরে মিলিত হয়। এটি আনুমানিক এর একটি অববাহিকা নিষ্কাশন করে। পূর্ব তীরে গড়ে ওঠা এই নদীটি রোম শহরের প্রধান জলচক্র হিসাবে দীর্ঘস্থায়ী খ্যাতি অর্জন করেছে।
নদীটি মধ্য ইতালির ফুমাইয়োলো পর্বতের নিকটে উৎপন্ন হয় এবং সাধারণভাবে দক্ষিণ দিকে প্রবাহিত হয়ে পেরুজা এবং রোম অতিক্রম করে অস্টিয়ার কাছাকাছি সাগরে মিলিত হয়। এটির পানির হরিদ্রাভ রঙের কারণে, প্রাচীনকালে একে (লাতিন ভাষায়) "ফ্লাভুস বা হলুদ" ("স্বর্ণকেশী") বলে ডাকা হত। অস্তিয়া আন্তিকার প্রাচীন বন্দরটি অভ্যন্তরীণে রেখেই, সেই রোমান কাল থেকেই তাইবারের মোহনার আশেপাশের জুড়ে ব্যাপক উন্নতি ঘটেছে। তবে এটি একটি সমানুপাতিক ব-দ্বীপ গঠন করে না, এর কারণগুলো হল- তীরের খুব কাছ দিয়েই বয়ে যাওয়া শক্তিশালী উত্তর-মুখী সমুদ্র স্রোত, উপকূলের খাড়া ঢাল এবং ধীর টেকটোনিক অবক্ষয়।
তাইবারের উৎস ফুমাইলো পর্বতে একে অপরের থেকে দূরে অবস্থিত দুটি ঝরনা নিয়ে গঠিত। এই ঝরনাগুলোকে "লে ভেন" বলা হয়। ঝরনা দুটি সমুদ্রপৃষ্ঠ থেকে উপরে একটি বিচ (beech) বনে অবস্থিত। ১৯৩০ এর দশকে, বেনিতো মুসোলিনির নির্দেশে, নদীটির উৎপত্তি স্থলের নিকটে একটি প্রাচীন মর্মরপ্রস্তরের রোমান স্তম্ভ নির্মিত হয়েছিল। সেখানে খোদাই করা রয়েছে ("এখানে জন্মেছে নদীটি / রোমের নিয়তিতে সে পবিত্র")। কলামের শীর্ষে ঈগল রয়েছে, যা একটি ফ্যাসিবাদের প্রতীক। আম্বরিয়াতে প্রবেশ করার পূর্বে নদীটি প্রথম এক মাইল মধ্য দিয়ে প্রবাহিত হয়।
অনেক আধুনিক সেতু ছাড়াও রোম জুড়ে তাইবারের উপরে বেশ কয়েকটি প্রাচীন সেতু (এখন বেশিরভাগই শুধু পথচারীদের জন্য) রয়েছে, যেগুলোর কোন কোনটার কেবল কিছু অংশে টিকে আছে (যেমন, পন্তে মিলিভো এবং পন্তে সান্ত'এঞ্জেলো), আবার কোন কোনটার পুরোটাই ( ফ্যাব্রিসিয়াসের সেতু)। 
সেতুগুলোর পাশাপাশি, এখানে সুড়ঙ্গপথ রয়েছে যা মেট্রো ট্রেনগুলো ব্যবহার করে।
নদীগুলোকে শক্তিশালীভাবে নির্মিত হেলান দেওয়া দেবতা রূপে চিত্রণের রীতি অনুসারে, তাইবার নদীও তাইবেরিনাস নামের একজন দেবতা হিসেবে তুলে ধরা হয়েছে। ছবিতে তাঁর চুল এবং দাড়ি থেকে প্রবাহিত জল ধারা দেখানো হয়েছে।
সাবিহা গোকেন

সাবিহা গোকেন (; ২২ মার্চ ১৯১৩-২২ মার্চ ২০০১) একজন তুর্কি নারী বিমানচালক। তিনি বিশ্বের প্রথম নারী যোদ্ধা বিমানচালক। তিনি ২৩ বছর বয়সে পাইলট হন। মেরি মারভিংট এবং এভেগেনিয়া শাখভস্কায়া তার মতো অন্যান্য চরিত্রে সামরিক পাইলট হিসাবে ছিলেন, কিন্তু যোদ্ধা পাইলট হিসাবে ছিলেন না এবং তারা সামরিক একাডেমির তালিকাভুক্ত ছিলেন না। তিনি এতিম ছিলেন এবং মোস্তফা কামাল আতাতুর্কের তেরো দত্তক সন্তানের মধ্যে একজন।
গিনেস বুক অফ ওয়ার্ল্ড রেকর্ডস দ্বারা তিনি প্রথম মহিলা যোদ্ধা পাইলট হিসাবে স্বীকৃত এবং ১৯৯৬ সালে মার্কিন যুক্তরাষ্ট্র এয়ার ফোর্স কর্তৃক প্রকাশিত "দ্য ২০ গ্রেটেস্ট অ্যাভিয়েটর্স ইন হিস্টোরি" এর পোস্টারের জন্য একমাত্র মহিলা পাইলট হিসেবে নির্বাচিত করা হয়েছিল।
তুর্কি সরকারি সূত্র এবং সাবিহা গোকেনের সাথে সাক্ষাৎকার অনুসারে, তিনি ছিলেন মোস্তফা ইজ্জত বে এবং হায়রিয় হানামের কন্যা, তাঁরা দুজনই ছিলেন বসনিয়াক বংশোদ্ভূত। ১৯২৫ সালে আতাতুর্কের বার্সা সফরকালে, সাবিহা, যিনি মাত্র বারো বছর বয়সের ছিলেন, আতাতুর্কের সাথে কথা বলার অনুমতি চেয়েছিলেন এবং একটি বোর্ডিং স্কুলে পড়াশোনার ইচ্ছা প্রকাশ করেছিলেন। তার কাহিনী শোনার পর এবং তার জীবনযাপনের দুর্বিষহ পরিস্থিতি সম্পর্কে জানার পরে, আতাতুর্ক তাকে দত্তক নেওয়ার সিদ্ধান্ত নেন এবং সাবিহার ভাইয়ের কাছে তাকে আঙ্কারার কানকায়া রাষ্ট্রপতি আবাসে নিয়ে যাওয়ার অনুমতি চেয়েছিলেন, যেখানে সাবিহা আতাতুর্কের অন্যান্য দত্তক কন্যা জেহরা, আফেত এবং রুকিয়ের সাথে বসবাস করবে। সাবিহা আঙ্কারায় কানকায়া প্রাথমিক বিদ্যালয় এবং ইস্তাম্বুলের উস্কদার আমেরিকান একাডেমিতে পড়াশোনা করেছিলেন।
১৯৩৮ সালে তিনি বলকান দেশগুলির চারপাশে একটি পাঁচ দিনের বিমান চালিয়েছিলেন এবং দারুণ প্রশংসা পেয়েছিলেন। একই বছর, তিনি তুর্কি অ্যারোনটিকাল অ্যাসোসিয়েশনের তারক্কুসু ফ্লাইট স্কুলের প্রধান প্রশিক্ষক নিযুক্ত হন, যেখানে তিনি ১৯৫৪ সাল পর্যন্ত একজন ফ্লাইট প্রশিক্ষক হিসাবে দায়িত্ব পালন করেছিলেন এবং পরবর্তীতে সংস্থার কার্যনির্বাহী বোর্ডের সদস্য হন। তিনি চার মহিলা বিমানচালক, এডিবে সুবাসি, ইল্ডিজ উসমান, সাহেভেত কারাপস এবং নেজিহে বিরানিয়ালকে প্রশিক্ষণ দিয়েছিলেন। সাবিহা গোকেন ১৯৬৪ সাল পর্যন্ত ২৮ বছর ধরে বিশ্বজুড়ে উড়েছিলেন।
তুর্কি বিমান বাহিনীতে তার পুরো ক্যারিয়ার জুড়ে, গোকেন ৮০০০ ঘণ্টারও বেশি সময় ধরে ২২টি বিভিন্ন ধরনের বিমান উড়িয়েছেন, যার মধ্যে ৩২ঘণ্টা সক্রিয় যুদ্ধ ও বোমা হামলা মিশন ছিল।
ইস্তাম্বুল সাবিহা গোকেন আন্তর্জাতিক বিমানবন্দর তার নামে নামকরণ করা হয়েছে।
ক্লাউদিয়া মায়ার

ক্লাউদিয়া মায়ার () হলেন একজন প্রাক্তন জার্মান প্যারালিম্পিক অ্যাথলেট।
স্বল্পদৃষ্টির প্রতিবন্ধী (শ্রেণী বি২, পরে টি১১ ও শেষে টি১২), ক্লাউদিয়া মায়ার তিনটি গ্রীষ্মকালীর প্যারালিম্পিক গেমসে অংশ নিয়েছেন (১৯৯২, ১৯৯৬ ও ২০০০)। তিনি ৪০০ থেকে ৫০০০ মিটার দূরুত্বের সমস্ত দৌড় প্রতিযোগিতায় অংশ নিয়েছেন। তিনি নয়বার রৌপ্য পদক জিতেছেন।
তার সময়ে, তার প্রধান প্রতিপক্ষ হিসেবে ছিলেন স্বল্পদৃষ্টি প্রতিবন্ধী রুশ চ্যাম্পিয়ন রিমা বাতালোভা, ক্লাউদিয়া তার প্রতিযোগিতামূলক ক্যারিয়ারে রিমাকে আটবার পরাজিত করেছেন।
আনিখা সুরেন্দ্রন

আনিখা সুরেন্দ্রন, আনিখা নামেও পরিচিত, একজন ভারতীয় অভিনেত্রী, যিনি মূলত মালয়ালম চলচ্চিত্র শিল্পে অভিনয়ের জন্য পরিচিত। তার অভিনীত প্রথম চলচ্চিত্রটি ছিল "ছোট্টা মুম্বই"। তবে পেশাগতভাবে তিনি অভিনয়ে আত্মপ্রকাশ করেছিলেন মালয়ালম চলচ্চিত্র "কদা থুদারুন্নু" (২০১০)-এর মাধ্যমে। পাশাপাশি অজিত কুমারের সাথে তামিল চলচ্চিত্র "ইয়েন্নাই অরিন্দল" (২০১৫) এবং "বিশ্বাসম" (২০১৯)-এর জন্যেও জনপ্রিয়তা অর্জন করেছিলেন। বর্তমানে তিনি এমএক্স প্লেয়ার প্রযোজিত "কুইন" চলচ্চিত্রে রম্যা কৃষ্ণন, ইন্দ্রজিৎ, মিনা সাইমনের সাথে শিশু শিল্পী হিসাবে অভিনয় করছেন। তিনি ২০১৩ সালে "৫ সুন্দরীকাল" চলচ্চিত্রে সেতুলক্ষ্মীর ভূমিকায় অভিনয়ের জন্য শ্রেষ্ঠ শিশু শিল্পী বিভাগে কেরল রাজ্য চলচ্চিত্র পুরস্কার অর্জন করেছিলেন।
লহু কে দো রঙ

লহু কে দো রঙ () হচ্ছে ১৯৭৯ সালে মুক্তিপ্রাপ্ত একটি হিন্দি চলচ্চিত্র। মহেশ ভাট পরিচালিত চলচ্চিত্রটিতে নায়ক-নায়িকার ভূমিকায় ছিলেন বিনোদ খান্না এবং শাবানা আজমি, দ্বৈত চরিত্রে অভিনয় করা বিনোদের আরেক নায়িকা ছিলেন হেলেন, এছাড়াও গুরুত্বপূর্ণ ভূমিকায় ছিলেন ড্যানি ডেনজংপা, এবং প্রেমা নারায়ণ আর রঞ্জিত। ফারুক কায়সারের গীতিতে চলচ্চিত্রটির সঙ্গীত পরিচালনা করেছিলেন বাপ্পী লাহিড়ী এবং চলচ্চিত্রটির দুটি গান অনেক জনপ্রিয়তা পেয়েছিলো। চলচ্চিত্রটি ১৯৭৯ সালের ২৮শে সেপ্টেম্বর তারিখে মুক্তি পায় এবং এটি ভারত সহ হংকং-এ শুটিং হয়েছিলো। চলচ্চিত্রটির গল্প, চিত্রনাট্য এবং সংলাপ লিখেছিলেন সূর্য সনিম। নায়িকা হেলেন শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার পেয়েছিলেন 'সুজি' চরিত্রে অভিনয়ের জন্য।
শমশের সিংহ নামের একজন পুরুষ যিনি ভারতের স্বাধীনতার জন্য লড়াই করছেন (বিপ্লবী নেতা সুভাষ চন্দ্র বসুর অনুসারী) তিনি হংকংয়ে সুজি নামের এক মেয়ের প্রেমে পড়েন এবং তার সঙ্গে সহবাস করেন, ফলশ্রুতিতে সুজি গর্ভবতী হয়ে পড়ে এবং তার একটি বাচ্চা হয়। শমশের ভারতে চলে আসেন এবং ভারতে এক গ্রামীণ নারীকে বিয়ে করেন, এখানেও শমশের তার পত্নীকে অন্তঃসত্ত্বা বানান এবং বাচ্চার নাম রাখেন রাজ সিংহ যে বড় হয়ে তার মতোই দেখতে হয়। ভারাতের স্বাধীনতার একটু আগে শমশের ষড়যন্ত্রকারীদের হাতে খুন হন।
রাজ সিংহ পুলিশ পরিদর্শক হিসেবে চাকরি করে এবং সে রোমা নামের এক মেয়ের প্রেমে পড়ে যাকে সে দার্জিলিং-এ দেখে।
সব গানগুলোর সুরকার ছিলেন বাপ্পী লাহিড়ী এবং গানগুলোর মধ্যে 'চাহিয়ে থোড়া প্যায়ার' এবং 'মুস্কুরাতা হুয়া মেরা ইয়ার' জনপ্রিয়তা পেয়েছিলো।
শামসুল হক চৌধুরী (রংপুরের রাজনীতিবিদ)

শামসুল হক চৌধুরী (৩০ জুন ১৯৩৬– ৭ মে ২০০৮) বাংলাদেশের কুড়িগ্রাম জেলার রাজনীতিবিদ ও মুক্তিযুদ্ধের সংগঠক যিনি তৎকালীন রংপুর-১২ ও রংপুর-১৩ আসনের সংসদ সদস্য ছিলেন।
শামসুল হক চৌধুরী ১৯৩০ সালের ৩০ জুন বর্তমান কুড়িগ্রাম জেলার ভুরুঙ্গামারী উপজেলার বঙ্গসোনাহাট ইউনিয়ন-এর চর বলদিয়া গ্রামে জন্মগ্রহণ করেন। স্তার পিতার নাম শরীফ উদ্দিন আহমদ এবং মায়ের নাম আছিয়া বেগম। তার দুই স্ত্রীর একই নাম (নুরজাহান বেগম)। বড় পক্ষের ৪ সন্তান - নুরুন্নবী হক চৌধুরী খোকন(১ম), শামসুন্নাহার চৌধুরী লিলি(২য়), সুলতানা জেসমিন নাহার চৌধুরী শেলি(৩য়), নাজনীন নাহার লিপি(৪র্থ)। ছোট পক্ষের ২ সন্তান - চৌধুরী শারমিন শামস্ মণি(৫ম), মো: নিয়ামুল আরিফ চৌধুরী নিখিল(৬ষ্ঠ)।
শামসুল হক চৌধুরী ১৯৪৪ সালে গনাইরকুঠি প্রাথমিক বিদ্যালয় থেকে শিক্ষা সমাপ্ত করে ১৯৪৫ সালে সোনাহাট মহারাজা শ্রী শচন্দ্র নন্দী ইংরেজি মাধ্যম স্কুলে ভর্তি হন। এরপর তিনি ভর্তি হন ভুরুঙ্গামারী হাই ইংলিশ উচ্চ বিদ্যালয়ে৷ ১৯৫১ সালে ভুরুঙ্গামারী হাই স্কুল থেকে তিনি ম্যাট্রিক পাশ করেন ও পরে কারমাইকেল কলেজ এ ভর্তি হন। ১৯৫৩ সালে তিনি এখান থেকে উচ্চ মাধ্যমিক শ্রেণী (আই.এ) পাশ করেন। কারমাইকেল কলেজ থেকে (আই.এ) পাশ করার পর শামসুল হক চৌধুরী ময়মনসিংহের আনন্দ মোহন কলেজ এ স্নাতক শ্রেণীতে ভর্তি হন। ১৯৫৬ সালে তিনি এ কলেজ থেকে স্নাতক (বি.এ.) ডিগ্রী অর্জন করেন। এরপর তিনি ঢাকা বিশ্ববিদ্যালয় এর আইন বিভাগে ভর্তি হন। ১৯৫৮ সালে তার বাড়ির কাছেই সোনাহাটে একটি উচ্চ বিদ্যালয় প্রতিষ্ঠিত হয় । শামসুল হক চৌধুরী এই স্কুলের প্রতিষ্ঠাতা প্রধান শিক্ষক হিসেবে দায়িত্ব পালন শুরু করেন। পরে তিনি সোনাহাট উচ্চ বিদ্যালয়ের প্রধান শিক্ষকের দায়িত্ব ছেড়ে দিয়ে তিনি ভুরুঙ্গামারী হাই ইংলিশ স্কুলে সহকারী শিক্ষক পদে যোগদান করেন।
শামসুল হক চৌধুরী মুক্তিযুদ্ধের সংগঠক ছিলেন। ভূরুঙ্গামারী উচ্চ বিদ্যালয়ে শিক্ষক হিসেবে তিনি কর্মজীবন শুরু করেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের পাকিস্তানের সাধারণ নির্বাচনে তিনি জাতীয় পরিষদের সদস্য নির্বাচিত হয়েছিলেন। ১৯৭১ সালের ৩রা মার্চ বঙ্গবন্ধু অসহযোগ আন্দোলনের ডাক দিলে শামসুল হক চৌধুরী ভুরুঙ্গামারীর জনগণকে শান্ত রেখে অহিংস-অসহযোগ আন্দোলনের নেতৃত্ব দেন। মুক্তিযুদ্ধের সময় ভুরুঙ্গামারী ও নাগেশ্বরীতে "মুক্তিযুদ্ধ পরিচালনা সমন্বয় কমিটি" গঠিত হলে শামসুল হক চৌধুরী এই কমিটির নেতৃত্ব দেন এবং সর্বস্তরের জনগণকে সংগঠিত করতে থাকেন। ভুরুঙ্গামারী পাইলট হাই স্কুলের মাঠে ইপিআর সেনাদের জন্য তিনি ক্যাম্প তৈরি করেন এবং তাদের দ্বারা সাধারণ জনগণকে যুদ্ধের প্রশিক্ষণ দেওয়ান এবং যুদ্ধ পরিচালনা করেন। শামসুল হক চৌধুরী ১৯৭২ সালে গঠিত গণপরিষদের সদস্য নিযুক্ত হন। তিনি ১৯৭৩ সালের ৭ই মার্চ প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন রংপুর-১২ আসন থেকে সংসদ সদস্য নির্বাচিত হন। ১৯৭৫ সালের ১৯ জুন বঙ্গবন্ধু সারাদেশে ৬০টি জেলা গঠন করেন এবং কুড়িগ্রাম জেলার গভর্নর হিসেবে শামসুল হক চৌধুরীকে নিয়োগ দেন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রংপুর-১৩ আসন থেকে সংসদ সদস্য নির্বাচিত হন। ১৯৭৭ থেকে ১৯৮২ সাল পর্যন্ত তিনি কুড়িগ্রাম জেলা আওয়ামী লীগের এর সভাপতির দায়িত্ব পালন করেন। শামসুল হক চৌধুরী ১৯৮৫ থেকে ১৯৯৫ সাল পর্যন্ত ভুরুঙ্গামারী উপজেলা পরিষদ চেয়ারম্যান পদে দায়িত্ব এত পালন করেন।
শামসুল হক চৌধুরী ২০০৮ সালের ৭ই মে বুধবার সন্ধ্যায় হৃদরোগে আক্রান্ত হয়ে মৃত্যুবরণ করেন।
চাদের ইতিহাস

চাদ (আরবি: تشاد; ফরাসি: টেচাদ), আনুষ্ঠানিকভাবে চাদ প্রজাতন্ত্র, পশ্চিম আফ্রিকার একটি স্থলবেষ্টিত রাষ্ট্র ।এটি উত্তরে লিবিয়া, পূর্বে সুদান, দক্ষিণে মধ্য আফ্রিকান প্রজাতন্ত্র, দক্ষিণ-পশ্চিমে ক্যামেরুন এবং নাইজেরিয়া এবং পশ্চিমে নাইজার সীমানা করেছে। সমুদ্র এবং এর মূলত মরুভূমির জলবায়ু থেকে দূরত্বের কারণে এই দেশটিকে অনেক সময় "আফ্রিকার ডেড হার্ট" হিসাবে অভিহিত করা হয়। 
চাদ নামে পরিচিত এই অঞ্চলটিতে আফ্রিকার কয়েকটি ধনী প্রত্নতাত্ত্বিক স্থান রয়েছে। ২০০২ সালে মিশেল ব্রুনেটের দ্বারা বোর্খৌতে একটি হোমিনিড খুলি পাওয়া গিয়েছিল, এটি ৭ মিলিয়ন বছরেরও বেশি পুরানো, বিশ্বের যে কোনও প্রাচীনতম জায়গা আবিষ্কার করেছিল; এর নাম দেওয়া হয়েছে সাহেলানথ্রোপাস চাদেনসিস। ১৯৯৬ সালে মিশেল ব্রুনেট একটি হোমিনিড চোয়াল খুঁজে বের করেছিলেন, যার নাম তিনি অস্ট্রেলোপিথেকাস বহরঘজালি রেখেছিলেন এবং অনানুষ্ঠানিকভাবে আবেলকে ডাব করেছিলেন। এটি বেয়ারিলিয়াম ভিত্তিক রেডিওমেট্রিক ডেটিং লাইভ সার্কা হিসাবে ব্যবহার করে তারিখ হয়েছিল। ৩.৬ মিলিয়ন বছর আগে।
খ্রিস্টপূর্ব ৭ম সহস্রাব্দের সময়, চাদের উত্তরের অর্ধেকটি পূর্বের সিন্ধু নদী থেকে পশ্চিমে আটলান্টিক মহাসাগর পর্যন্ত বিস্তৃত ভূমির অংশ ছিল, যেখানে পরিবেশগত অবস্থার প্রথমদিকে মানব বসতির পক্ষে ছিল। "রাউন্ড হেড" স্টাইলের রক আর্ট, এনেডি অঞ্চলে পাওয়া যায়, খ্রিস্টপূর্ব ৭ম সহস্রাব্দের আগে তারিখ করা হয়েছে এবং যে সরঞ্জামগুলির সাহায্যে শিলাগুলি খোদাই করা হয়েছিল এবং যে দৃশ্যগুলি তারা চিত্রিত করেছেন, তার মধ্যে প্রাচীনতম প্রমাণকে উপস্থাপন করতে পারে নওলিথিক শিল্পের সাহারা। পূর্বদিকে নীল উপত্যকার যেকোনটির চেয়ে এনেডিতে মৃৎশিল্প তৈরি ও নওলিথিক কার্যক্রমের অনেকগুলি পূর্ববর্তী।
প্রাগৈতিহাসিক যুগে চাদ আজকের চেয়ে অনেক বেশি ভিজেছিল, যেমনটি তিবেস্তি এবং বোরকৌ অঞ্চলে রক পেইন্টিংগুলিতে চিত্রিত বড় বড় প্রাণীর দ্বারা প্রমাণিত।
সাম্প্রতিক ভাষাগত গবেষণা থেকে বোঝা যায় যে সাহারা মরুভূমির দক্ষিণে আফ্রিকার সমস্ত প্রধান ভাষার গ্রুপিং (খোইসান বাদে, যাকে যাইহোক বৈধ জেনেটিক গ্রুপিং হিসাবে বিবেচনা করা হয় না), যেমন আফ্রো-এশিয়াটিক, নীলো-সাহারান এবং নাইজার-কঙ্গো ফাইলা চাদ লেক এবং নীল উপত্যকার মধ্যবর্তী সরু ব্যান্ডে প্রাগৈতিহাসিক সময়ে উদ্ভূত হয়েছিল। চাদের জনগণের উৎস অবশ্য অস্পষ্ট। প্রমাণিত বেশিরভাগ প্রত্নতাত্ত্বিক সাইটগুলির কেবলমাত্র আংশিক অধ্যয়ন করা হয়েছে, এবং দুর্দান্ত সম্ভাবনার অন্যান্য সাইটগুলি এখনও ম্যাপ করা হয়নি।
আনন্দরাজ আম্বেদকর

<nowiki> </nowiki>আনন্দরাজ যশবন্ত আম্বেদকর (জন্ম ২ জুন ১৯৬৭) একজন ভারতীয় সামাজিক কর্মী, ইঞ্জিনিয়ার এবং মহারাষ্ট্রের রাজনীতিবিদ। তিনি রিপাবলিকান সেনার প্রধান (ট্রান: দ‍্য"রিপাবলিকান আর্মি")। তিনি ভারতীয় সংবিধানের জনক বি আর আম্বেদকের নাতি। ২০১১ সালে বিআর আম্বেদকরের স্ট্যাচু অফ ইক্যুয়ালিটি স্মৃতিসৌধের দীর্ঘকালীন অপেক্ষমাণ দাবী তুলে ধরতে তাঁর সমর্থকরা দাদার ইন্দু মিল জমি দখল করেছিলেন। আনন্দরাজ আম্বেদকর তাঁর বড় ভাই প্রকাশ আম্বেদকরের নেতৃত্বে বঞ্চিত বহুজন আঘাদীতেও কাজ করেন। 
আনন্দরাজ আম্বেদকর ভীমরাও এবং রামাবাই আম্বেদকরের নাতি । তাঁর পিতার নাম যশবন্ত আম্বেদকর (ভাইয়া সাহেব) এবং মাতার নাম মীরা আম্বেদকর। তিনি মনীষা আম্বেদকরের সাথে বিবাহবন্ধনে আবদ্ধ হয়েছেন। তাঁদের দুই পুত্র সাহিল ও আমান রয়েছে। আম্বেদকর পরিবার নবায়ন বৌদ্ধ ধর্মের অনুসারী। তাঁর দুই ভাই প্রকাশ আম্বেদকর এবং ভীমরাও আম্বেদকর, এক বোন রমাবাঈ আম্বেদকর যিনি আনন্দ তেলতুমডে কে বিয়ে করেছেন। 
আনন্দরাজ আম্বেদকর ১৯৭৫ সালে পুনের রাজা শিবাজি স্কুল থেকে দশম পরীক্ষা পাস করেছিলেন। ১৯৭৭ সালে তিনি রুইয়া কলেজ থেকে দ্বাদশ শ্রেণি পাস করেন। পরে, ১৯৮১ সালে মুম্বাইয়ের ভিজেটিআই থেকে ইঞ্জিনিয়ারিং (বৈদ্যুতিক) ডিগ্রি অর্জন করেন। ১৯৮৩ সালে, বাজাজ ইনস্টিটিউট অফ ম্যানেজমেন্ট স্টাডিজ (মুম্বই) থেকে স্নাতক হন।
ত্রৈলোক্যচন্দ্র

ত্রৈলোক্যচন্দ্র (শাসনকাল আনু. ৯০০ - ৯৩০) পূর্ব বঙ্গের হরিকেল জনপদের চন্দ্র রাজবংশের প্রতিষ্ঠাতা ও প্রথম শাসক। তাঁর পিতা সুবর্ণচন্দ্র পূর্ববর্তী হরিকেল রাজবংশের সামন্ত ছিলেন। ত্রৈলোক্যচন্দ্র দেবপর্বতকে (বর্তমান কুমিল্লার ময়নামতির নিকটে) কেন্দ্র করে রাজ্য পরিচালনা করেন এবং কচুয়া পর্যন্ত নিজের সাম্রাজ্য বিস্তার করে "মহারাজাধিরাজ" উপাধী গ্রহণ করেন।
কল্যাণচন্দ্র

কল্যাণচন্দ্র (শাসনকাল আনু. ৯৭৫ - ১০০০ খ্রিষ্টাব্দ) বঙ্গের চন্দ্র রাজবংশের তৃতীয় রাজা। কম্বোজদের বিরুদ্ধে তাঁর পরিচালিত অভিযানের ফলে প্রথম মহীপাল পাল সাম্রাজ্যের অধিকাংশ জায়গা পুনরুদ্ধার করেন।
লড়হচন্দ্র

লড়হচন্দ্র পূর্ব বঙ্গের চন্দ্র রাজবংশের চতুর্থ রাজা ছিলেন। লড়হচন্দ্র মহাযান বৌদ্ধধর্মাবলম্বী ছিলেন এবং বৌদ্ধধর্মের অন্যতম পৃষ্ঠপোষক ছিলেন। তা সত্ত্বেও বৈষ্ণবধর্মের প্রতি সংবেদনশীল ছিলেন (ময়নামতিতে প্রাপ্ত দুইটি তাম্রশাসন অনুসারে)।
গোবিন্দচন্দ্র (চন্দ্র রাজবংশ)

গোবিন্দচন্দ্র (শাসনকাল ১০২০–১০৪৫) পূর্ব বঙ্গের চন্দ্র রাজবংশের সর্বশেষ জ্ঞাত রাজা।
তিরুমালাই লিপি অনুসারে রাজা গোবিন্দচন্দ্রের সময়ে, ১০২১ - ১০২৪ খ্রিষ্টাব্দের মধ্যে, চন্দ্র রাজবংশ চোল রাজা প্রথম রাজেন্দ্র চোল কর্তৃক ব্যাপক আক্রমণের সম্মুখীন হয়। লিপিতে গোবিন্দচন্দ্রকে "বাঙ্গালাদেশের গোবিন্দচন্দ্র" বলে উল্লেখ করা হয়েছে।
১০৪৯ খ্রিষ্টাব্দের প্রথম দিকে কলচুরি রাজা কর্ণদেব (শাসনকাল আনু. ১০৫২ - ১০৭২) গোবিন্দচন্দ্রের বিরুদ্ধে অভিযান পরিচালনা করেন। ধারণা করা হয়, ঐ অভিযানে গোবিন্দচন্দ্রের সাথে বাংলায় চন্দ্র রাজবংশের পতন ঘটে থাকতে পারে। তবে বাংলা লোকসঙ্গীত অনুসারে, রাজা গোবিন্দচন্দ্র রাজ্য ত্যাগ করে সন্ন্যাসব্রত গ্রহণ করেছিলেন বলে জানা যায়।
রাজা গোবিন্দচন্দ্র সর্বেশ্বর/সাভার রাজ্যের মাহিষ্য রাজা হরিশচন্দ্র পালের দুই কন্যাকে বিয়ে করেছিলেন যা স্থানীয় লোকগীতি "'ময়নামতীর গান"' উল্লেখ করা হয়ে থাকে।
বাংলাদেশে ড্রাইভিং লাইসেন্স

বাংলাদেশ রোড ট্রান্সপোর্ট অথরিটি (বিআরটিএ নামে বহুল পরিচিত) হল বাংলাদেশে ড্রাইভিং লাইসেন্স প্রদানের একমাত্র কর্তৃপক্ষ। যোগাযোগ মন্ত্রণালয়ের কর্তৃত্বাধীন এবং মোটর হোন্ডা "অধ্যাদেশ ১৯৮৩ এর" অধীনে ৩২ জেলায় অবস্থিত ৮৩টি প্রাশসনিক সার্কেলের দ্বারা বিআরটিএ বিশেষ প্রক্রিয়ায় এ কার্যক্রম নিয়ন্ত্রণ করে এবং মোটর সাইকেল চালানোর ইচ্ছুক যে কোন ব্যক্তিকে অনুমোদিত করে। এটি প্রদান করতে কর্তৃপক্ষ যদি কোনও আবেদনকারীকে নির্দিষ্ট বিধি মেনে চলতে সক্ষম মনে করেন এবং মোটর সাইকেল চালানোর ড্রাইভিং পরীক্ষা উত্তীর্ণ হন তাকে লাইসেন্স প্রদান করেন। 
বিআরটিএ ১৯৮৩ মোটর হোন্ডা "অধ্যাদেশের" ৩ নং ধারা অনুযায়ী বর্ণনা করেছে: সর্বজনীন স্থানে মোটর গাড়ি চালাতে প্রত্যেকের অবশ্যই ড্রাইভিং লাইসেন্স থাকতে হবে। ড্রাইভিং লাইসেন্স প্রাপ্তির জন্য ড্রাইভিং পরীক্ষা প্রদর্শিত হওয়ার আগে একজন শিক্ষার্থীর ড্রাইভিং লাইসেন্স থাকা উচিত। সংশ্লিষ্ট কাগজপত্র ও ফিসের সাথে নির্ধারিত ফরমে লাইসেন্সিং কর্তৃপক্ষের কাছে জমা দেওয়ার জন্য শিক্ষার্থীর লাইসেন্সের জন্য আবেদন। একজন আবেদনকারী বিদেশী না হয়ে অবশ্যই বাংলা বা ইংরাজী পড়তে এবং লিখতে সক্ষম হতে হবে। ড্রাইভিং পরীক্ষার সফল প্রার্থীকে সংশ্লিষ্ট কাগজপত্র ও ফি সহ লাইসেন্সধারার কাছে নির্ধারিত ফরমে আবেদন জমা দিতে হয়। অধ্যায়-৪ এ আরও জানায় যে অ পেশাদারী লাইসেন্সের জন্য আবেদনের ন্যূনতম বয়স ১৮ এবং একজন পেশাদার পেশাদার আবেদনের জন্য ২০ বছর হতে হবে। সুতরাং ১৮ বছরের কম বয়সের কেউই বাংলাদেশে মোটর গাড়ি চালাতে পারবেন না এবং ২০ বছরের কম বয়সের কারও পক্ষে এটি পেশা হিসাবে থাকতে পারে না। 
যানবাহনগুলি এইচ ( ভারী ), এম ( মাঝারি ), এল ( হালকা ), সি ( মোটরসাইকেল ), টি ( থ্রি-হুইলার ), পি (পিএসভি) এবং এক্স (অন্যান্য) এর মতো সাতটি বিভাগে ভাগ করা হয়েছে।
রাফায়েল (স্বর্গদূত)

রাফায়েল বা ইস্রাফিল ( "Rəp̄āʾēl"; "Raphaḗl"; "Rafā’īl" বা "Isrāfīl"; "Rufaʾel") হলেন অধিকাংশ ইব্রাহিমীয় ধর্মীয় ঐতিহ্য অনুসারে একজন প্রধান স্বর্গদূত বা ফেরেশতা যিনি আরোগ্যদান করেন। এই ধর্মগুলোর সকল শাখা রাফায়েলের শনাক্তকরণকে যাজকীয় বিধিসম্মত মনে করে না।
খ্রিষ্টধর্মে রাফায়েলকে সাধু যোহন লিখিত সুসমাচারে উল্লেখিত নামহীন এক স্বর্গদূত বলে ধারণা করা হয়, যিনি বেথেসদার আরোগ্যদায়ী জলাশয়ের পানিকে আলোড়িত করেছিলেন। শেষ বিচারের দিনের যীশু খ্রিষ্টের মণ্ডলী সংক্রান্ত তত্ত্বে রাফায়েলকে একজন স্বর্গদূত হিসেবে স্বীকৃতি দেওয়া হয় কারণ খ্রিষ্টীয় তত্ত্ব ও চুক্তিপত্রে তাঁর উল্লেখ রয়েছে। তোবিৎ পুস্তকে রাফায়েল একজন গুরুত্বপূর্ণ ব্যক্তিত্ব যা ক্যাথলিক, পূর্ব অর্থডক্স, প্রাচ্য অর্থডক্স ও কতক অ্যাংলিকানদের নিকট বিধিসম্মত বলে স্বীকৃত।
ইসলামে রাফায়েল চার প্রধান ফেরেশতাদের অন্যতম এবং ইসলামি ঐতিহ্যে তিনি "ইস্রাফিল" নামে পরিচিত। পবিত্র কোরআনে অনুল্লেখিত হলেও হাদিসশাস্ত্র হজরত ইস্রাফিল (আ.)-কে কোরআন ৬:৭৩-এর ফেরেশতা হিসেবে চিহ্নিত করে। ইসলামি পরলোকতত্ত্বমতে ইস্রাফিল একটি শিঙায় ফুৎকার দেওয়ার দায়িত্বে নিয়োজিত আছেন। আল্লাহর নির্দেশে তিনি শিঙায় ফুৎকার দিলে কিয়ামত বা মহাপ্রলয় সংঘটিত হবে।
দানিয়েল

দানিয়েল ( "Dāniyyēl"; "Daniḗl"; ) হলেন বাইবেলীয় দানিয়েলের পুস্তকের নায়ক বা কেন্দ্রীয় চরিত্র। যিরূশালেমের সম্ভ্রান্ত যুবক দানিয়েলকে বাবিলের রাজা নবূখদ্‌নিৎসর বন্দী করে নিয়ে যায় এবং পারস্য সম্রাট সাইরাস কর্তৃক বাবিলজয়ের পূর্ব পর্যন্ত তিনি তাঁর সামর্থ্য ও সক্ষমতা অনুযায়ী রাজা ও তার উত্তরসূরীদের সেবা করে যান এবং ইস্রায়েলীয় ঈশ্বরের প্রতি অটল থাকেন। আধুনিক পণ্ডিতদের মতে দানিয়েলের কোনও ঐতিহাসিক অস্তিত্ব নেই এবং দানিয়েলের পুস্তক খ্রিষ্টপূর্ব ২য় শতাব্দীর হেলেনীয় রাজা ৪র্থ আন্তিয়খুস এপিফানেসের রাজত্বের প্রতি এক গুপ্ত ইশারা।
ছ’টি শহর দানিয়েলের সমাধির দাবি করে থাকে যার মধ্যে দক্ষিণ ইরানের সুসা শহরের "শুশ-এ দানিয়াল" সর্বাপেক্ষা উল্লেখযোগ্য। ইহুদিধর্মে তিনি নবী নন, তবে রাব্বাইগণ তাঁকে বাবিলীয় বিস্ফূরণের সবচেয়ে স্বতন্ত্র সদস্য হিসেবে মূল্যায়ন করেন যিনি ধার্মিকতা ও সৎকাজে অতুলনীয়, ধ্বংসকামী শত্রুদের দ্বারা ঘিরে থাকা সত্ত্বেও আইনের প্রতি দৃঢ় অনুগত; এবং প্রাথমিক কয়েক শতাব্দীতে তারা দানিয়েলকে কেন্দ্র করে বহু কিংবদন্তি রচনা করেন। বিভিন্ন খ্রিষ্টান মণ্ডলী দানিয়েলকে ভাববাদী হিসেবে স্বীকৃতি দেয়। পবিত্র কোরআনে উল্লেখ না থাকলেও ইসলামি সূত্রমতে হযরত দানিয়াল (আ:) একজন নবী হিসেবে স্বীকৃত।
চেরনোবিল পারমাণবিক বিদ্যুৎ কেন্দ্র

চেরনোবিল পারমাণবিক বিদ্যুৎ কেন্দ্র (সরকারিভাবে, ভ্লাদিমির ইলিচ লেনিন পারমাণবিক বিদ্যুৎ কেন্দ্র) উত্তর ইউক্রেনের পরিত্যক্ত প্রিপিয়াত শহরের নিকটস্থ একটি নিষ্ক্রিয় পারমাণবিক বিদ্যুৎ কেন্দ্র। এটি চেরনোবিল শহরের উত্তর-পশ্চিমেে বেলারুশ–ইউক্রেন সীমান্ত থেকে এবং কিয়েভের প্রায় উত্তরে অবস্থিত। এটি একটি প্রকৌশল পুকুরের মাধ্যমে শীতল করা হয়েছিল, যা ডাইপারের সাথে প্রিপিয়াত নদীর মোহনা থেকে উত্তর-পশ্চিমে প্রায় থেকে সরবরাহ করা হয়।
৪ নম্বর চুল্লিতে, ১৯৮৬ সালে চেরনোবিল বিপর্যয়ের ঘটনা ঘটে। বর্তমানে বিদ্যুৎ কেন্দ্রটি চেরনোবিল বহিষ্করণ অঞ্চল হিসেবে পরিচিত একটি বড় সংরক্ষিত এলাকার মধ্যে রয়েছে। প্রাক্তন বিদ্যুত কেন্দ্র এবং এই অঞ্চল দুটোই বহিষ্করণ অঞ্চল ব্যবস্থাপনার ইউক্রেনের রাজ্য সংস্থা কর্তৃক পরিচালিত হয়। অন্য তিনটি চুল্লি দুর্ঘটনার পরেও চালু ছিল কিন্তু শেষ পর্যন্ত ২০০০ সালের মধ্যে বন্ধ করে দেওয়া হয়েছিল। যদিও ২০২০ সালের হিসেবে, বিদ্যুৎ কেন্দ্রটি ক্ষয়িষ্ণু প্রক্রিয়াতে রয়েছে। পারমাণবিক পরিষ্কার-পরিচ্ছন্নতার প্রকল্প ২০৬৫ সালে সাগাদ সমাপ্ত হবে।
প্রিপিয়াত চিত্তবিনোদন পার্ক

প্রিপিয়াত চিত্তবিনোদন পার্ক ইউক্রেনের প্রিপিয়াতে অবস্থিত একটি পরিত্যক্ত চিত্তবিনোদন পার্ক। ১৯৮৬ সালের ১ মে, মে দিবস উদযাপনের সময় এটি উদ্বোধন হওয়ার কথা ছিল। তবে ২৬ এপ্রিল পার্কের কয়েক কিলোমিটার দূরে চেরনোবিল বিপর্যয় ঘটার কারণে পরিকল্পনাটি বাতিল করা হয়েছিল। একাধিক সূত্র জানিয়েছে যে শহরটি খালি করার ঘোষণা দেওয়ার আগে ২৭ এপ্রিল পার্কটি অল্প সময়ের জন্য উন্মুক্ত করা হয়েছিল। একটি ছবিতে পার্কের কার্যক্রম পরিচালিত হতে দেখা যায়। প্রাপ্ত প্রতিবেদন অনুযায়ী, দুর্ঘটনার পরে নিকটবর্তী উদ্বেগ বিপর্যয় থেকে প্রিপিয়াতের বাসিন্দাদের পরিত্রাণ করার লক্ষে পার্কটি দ্রুত চালু করা হয়েছিল, ভিডিওর দ্বারা প্রমাণিত হয়েছে যে কিছু রাইড কখনই পুরোপুরি সম্পন্ন হয়নি (প্যারাট্রোপারটি ক্যানোপিসের সাথে লাগানো হয়নি এবং ফেরিস হুইলের ক্ল্যাডিং অসম্পূর্ণ ছিল। সম্ভবত গরম পোশাক পরিধানের কারণে ধরে নেয়া হয় যে ভিডিওটি শীতকালে ধারণ করা হয়েছিল, এবং এটি একটি পরীক্ষামূলক পরিচালনা। সরিয়ে নেওয়ার সময় আতঙ্কের অভাব বিবেচনা করে, লোকদের বিভ্রান্ত করার দরকার পড়েনি। যাইহোক, পার্কটি এবং এর বিশেষত ফেরিস হুইল চেরনোবিল বিপর্যয়ের প্রতীক হয়ে দাঁড়িয়েছে।
সোভিয়েত ইউনিয়নের অধীনে "" (সংস্কৃতি ও বিশ্রামের পার্ক) হিসেবে নির্মিত পার্কটি তৎকালীন সোভিয়েত ইউনিয়নের অনেক বড় শহরের সাধারণ নিদর্শন হয়ে ছিল। পার্কের আকর্ষণগুলি ইয়েস্ক-ভিত্তিক ফার্ম "" নির্মাণ করেছিল। সংস্থাটি সাবেক সোভিয়েত ইউনিয়নের বিভিন্ন স্থানে এমন অনেক চিত্রবিনোদন পার্ক নির্মাণের দায়িত্বে ছিল।
প্যালেস অব কালচার এনার্জেটিকের উত্তর-পশ্চিমে অবস্থিত, পার্কটির পাঁচটি আকর্ষণ ছিল:
২০১৭ সালের হিসেবে, মূল সংস্থার উত্তরাধিকারী এখনও ফেরিস হুইল, প্যারাট্রোপার এবং বাম্পার গাড়িগুলির বেশিরভাগ অব্যবহৃত ডিজাইনে তৈরি করছে।
পার্কটি মার্কিয়ান কামিশের অবৈধ চেরনোবিল ভ্রমণ সম্পর্কে "আ স্ট্রল টু দ্য জোন" উপন্যাসে গুরুত্বপূর্ণ ভূমিকা রাখে।
২০১২ সালে চেরনোবিল বিপর্যয়ে অনুপ্রাণিত হয়ে নির্মিত "চেরনোবিল ডায়রিস" ভৌতিক চলচ্চিত্রটির কিছু অংশ পার্কে ধারণ করা হয়েছিল।
২০১৪ সালে, ব্রিটিশ রক ব্যান্ড পিংক ফ্লয়েডের "দ্য ডিভিশন বেল" অ্যালবাম মুক্তির ২০তম বার্ষিকী উদযাপনের জন্য, "মরুন্ড" গানের একটি সঙ্গীত ভিডিওটি প্রকাশিত হয়েছিল। হিপনোসিসের অউব্রে পাওয়েল পরিচালিত ভিডিওর কিছু অংশ ২০১৪ সালের এপ্রিলের প্রথম সপ্তাহে, প্রিপিয়াত চিত্তবিনোদন পার্কে ধারণ করা হয়েছিল। ২০১৮ সালে সায়েদের "লাইফ ইজ গোল্ডেন" মিউজিক ভিডিও ক্লিপে পার্কটি দৃশ্যায়ন করা হয়েছিল।
"" এবং "" ভিডিও গেমগুলিতে পার্কটি গুরুত্বপূর্ণ ভূমিকা পালন করে।
২০১৭ সালের সেপ্টেম্বরে পোলিশ পর্যটকরা ১৯৮৬ সালের পর প্রথমবারের মতো যান্ত্রিকভাবে ফেরিস হুইলটি চালু করে। পরে এটি মূল অবস্থানে ফিরে যায়।
সিলভিয়া জেমিগন্যানি

সিলভিয়া জেমিগন্যানি (জন্ম: ২ সেপ্টেম্বর ১৯৭২) হলেন একজন ইতালীয় ক্রীড়াবিদ। তিনি ট্রায়েথলন ক্রীড়ায় প্রতিদ্বন্ধিতা করে থাকেন।
সিলভিয়া সিডনিতে অনুষ্ঠিত ২০০০ গ্রীষ্মকালীন অলিম্পিকে প্রথম ট্রায়াথলনে অংশ নিয়েছিলেন, যেখানে তিনি ২:০৫:২১:২৬ ঘণ্টা সময় নিয়ে বিশতম স্থানে পৌঁছেছিলেন। ২০০৪ গ্রীষ্মকালীন অলিম্পিকে তিনি পুনরায় অংশগ্রহণ করেন এবং ২:০৮:৫৬:৯৪ ঘণ্টা সময় নিয়ে একুশতম স্থান অর্জন করেন।
বিয়েট্রিস লানজা এবং নাদিয়া কর্টাসার সাথে একত্রে তিনি ২০০৩ সালে হাঙ্গেরির তিসাজাজভেরোসে অনুষ্ঠিত রিলে ট্রায়াথলন ওয়ার্ল্ড চ্যাম্পিয়নশিপে ব্রোঞ্জ পদক জিতেছিলেন। তিন বছর পরে ২০০৬ সালে, তিনি ইতালির তারজোতে অনুষ্ঠিত ইউরোপীয় ট্রায়াথলন কাপের আবার ব্রোঞ্জ জিতেন।
লায়লা আদামিয়ান

লায়লা ভ্লাদিমিরোভনা আদামিয়ান ( , : জন্ম ২০ জানুয়ারি, ১৯৪৯, তবিলিসি ) হলেন একজন সোভিয়েত এবং রুশ ধাত্রী-স্ত্রীরোগ বিশেষজ্ঞ, চিকিৎসা বিজ্ঞানের ডাক্তার, শিক্ষক, অধ্যাপক।
লায়লা ভ্লাদিমিরোভনা আদামিয়ান কুলাকভ রিসার্চ সেন্টার অব অবস্টেট্রিক্স, গাইনোকোলজি এবং পেরিনাটোলজিয়ার অপারেটিভ গাইনোকোলজি বিভাগের প্রধান। রাশিয়ান ফেডারেশনের প্রধান ধাত্রী-স্ত্রীরোগ বিশেষজ্ঞ।
তিনি অ্যাকাডেমি অব মেডিক্যাল সায়েন্সেসের অ্যাকাডেমিশিয়ান (২০০৪; ১৯৯৯ খ্রিস্টাব্দের করেস্পন্ডিং মেম্বার)। এছাড়া রাশিয়ান অ্যাকাডেমি অব সায়েন্সেসের অ্যাকাডেমিশিয়ান (২০১৩)।
ডোরেমন: দ্য রেকর্ড অব নোবিতা’স স্পেস ব্লেজার

ডোরেমন: দ্য নিউ রেকর্ড অব নোবিতা’স স্পেস ব্লেজার (映画ドラえもん 新・のび太の宇宙開拓史) হলো একটি অ্যানিমে চলচ্চিত্র, যেটি জাপানে মুক্তি পেয়েছিল। এটি ডোরেমন চলচ্চিত্রসমূহের মধ্যে ২৯তম। এটি ১৯৮১ সালের ‘দ্য রেকর্ড অব নোবিতা’স স্পেস ব্লেজার’ চলচ্চিত্রের পুননির্মাণ। ২০০৯ সালে এটি জাপানের ৪র্থ সর্বোচ্চ উপার্জনকারী চলচ্চিত্র হিসেবে স্থান পায়।
জোন লরিং

জোন লরিং (জন্ম ম্যাডেলিন এলিস, ১৭ এপ্রিল ১৯২৬ - ৩০ মে ২০১৪) ছিলেন একজন মার্কিন অভিনেত্রী ও গায়িকা। তিনি চলচ্চিত্র ও মঞ্চে তার কাজের জন্য পরিচিতি অর্জন করেন। তিনি "দ্য কর্ন ইজ গ্রিন" (১৯৪৫) চলচ্চিত্রে বেসি ওয়েটি চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এছাড়া তিনি ১৯৫০ সালে "কাম ব্যাক, লিটল শেবা" নাটকে প্রথমবারের মত ম্যারি বাকহোল্ডার চরিত্রে অভিনয় করেন, এবং এর জন্য তিনি ডোনাল্ডসন পুরস্কার অর্জন করেন।
লরিং ১৯২৬ সালে ১৭ই এপ্রিল হংকং-এ জন্মগ্রহণ করেন। তার মাতা আনিয়া এলিস (১৯০৪-১৯৯৪) ছিলেন একজন ইহুদি অভিবাসী। তারা ১৯৩৭ সালে দ্বিতীয় বিশ্বযুদ্ধের শুরুতে হংকং-এ জাপানের আক্রমণকালে হংকং থেকে নৌকায় করে হনলুলু ও পরে মার্কিন যুক্তরাষ্ট্রের সান ফ্রান্সিস্কোতে পৌঁছান। এরপর তারা লস অ্যাঞ্জেলেসে চলে যান এবং ম্যাডেলিন ("ডেলি" ডাকনামে পরিচিত) শিশু অভিনেত্রী হিসেবে বেতার ও চলচ্চিত্রে কাজ শুরু করেন। "আ ডেট উইথ জুডি" (১৯৪২) বেতার অনুষ্ঠানের নাম ভূমিকায় কাজ করার সময় তার নাম ছিল "ডেলি এলিস"। পরবর্তীকালে তিনি তার মঞ্চনাম হিসেবে "জোন লরিং" নামটি গ্রহণ করেন।
হুমায়ুন কবির হিরু

হুমায়ুন কবির হিরু বাংলাদেশের বরগুনা জেলার রাজনীতিবিদ ও বরগুনা-১ আসনের সাবেক সংসদ সদস্য।
হুমায়ুন কবির হিরু বরগুনা জেলায় জন্মগ্রহণ করেন।
হুমায়ুন কবির হিরু ১৯৮৬ সালের তৃতীয় জাতীয় সংসদ নির্বাচনে জাতীয় সমাজতান্ত্রিক দল (রব) এর মনোনয়ন নিয়ে বরগুনা-১ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে তিনি জাতীয় সমাজতান্ত্রিক দল (রব) এর মনোনয়ন নিয়ে বরগুনা-১ আসন থেকে পরাজিত হয়েছিলেন।
আবদুর রহমান খোকন

আবদুর রহমান খোকন বাংলাদেশের বরগুনা জেলার রাজনীতিবিদ ও বরগুনা-১ আসনের সাবেক সংসদ সদস্য।
আবদুর রহমান খোকন বরগুনা জেলায় জন্মগ্রহণ করেন।
আবদুর রহমান খোকন ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে বরগুনা-১ আসন থেকে সংসদ সদস্য নির্বাচিত হন।
১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে বরগুনা-১ আসন থেকে তিনি পরাজিত হয়েছিলেন।
২০ নভেম্বর ২০২৩ সালে তিনি বাংলাদেশ জাতীয়তাবাদী দল (বিএনপি) ছেড়ে বাংলাদেশ জাতীয়তাবাদী আন্দোলনে (বিএনএম) যোগ দেন।
সর্দার আব্দুর রশিদ

সর্দার আব্দুর রশিদ বাংলাদেশের পটুয়াখালী জেলার রাজনীতিবিদ, মুক্তিযুদ্ধা ও পটুয়াখালী-১ আসনের সাবেক সংসদ সদস্য।
সর্দার আব্দুর রশিদ পটুয়াখালী জেলায় জন্মগ্রহণ করেন।
সর্দার আব্দুর রশিদ ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে পটুয়াখালী-১ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে জাতীয় পার্টির প্রার্থী হিসেবে পটুয়াখালী-১ আসন থেকে তিনি পরাজিত হয়েছিলেন।
আখতারুজ্জামান আলমগীর

এ কে এম আখতারউজ্জামান আলমগীর বাংলাদেশ জাতীয়তাবাদী দলের রাজনীতিবিদ যিনি তৎকালীন পটুয়াখালী-১ আসনের সংসদ সদস্য ছিলেন।
আখতারউজ্জামান আলমগীর ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি তৎকালীন পটুয়াখালী-১ আসন থেকে সংসদ সদস্য নির্বাচিত হন।
আসমত আলী শিকদার

আসমত আলী শিকদার (৩১ ডিসেম্বর ১৯৩৯ – ৯ মে ২০০১) বাংলাদেশের বরগুনা জেলার রাজনীতিবিদ, মুক্তিযোদ্ধের সংগঠক ও আইনজীবী যিনি তৎকালীন পটুয়াখালী-১ আসনের সংসদ সদস্য ছিলেন।
আসমত আলী শিকদার ৩১ ডিসেম্বর ১৯৩৯ সালে বরগুনা জেলার বামনা উপজেলার কালিকাবাড়ি গ্রামে জন্মগ্রহণ করেন। তার পিতা আবদুল মজিদ সিকদার এবং মাতা আফিয়া খাতুন। শিকদারের স্ত্রী নাহিদ খুরশিদ জাহান তাদের এক ছেলে, দুই মেয়ে।
তিনি বামনার সরোয়ারজান পাইলট মাধ্যমিক বিদ্যালয় থেকে মেট্রিক এবং বরিশালের বিএম কলেজ থেকে উচ্চমাধ্যমিকে উত্তীর্ণ হয়ে ঢাকা বিশ্ববিদ্যালয় থেকে ইতিহাসে ১৯৬১ সালে বিএ, ১৯৬২ সালে এমএ ও এলএলবি ডিগ্রী অর্জন করেন।
আসমত আলী শিকদার ১৯৫৩ সালে ছাত্রলীগে যোগদান করেন। ঢাকা বিশ্ববিদ্যালয়ে অধ্যয়নের সময়ে পূর্ব পাকিস্তান ছাত্রলীগের কেন্দ্রীয় কমিটির দপ্তর সম্পাদক নির্বচিত ছিলেন। ১৯৬২ সালে ঢাকা বিশ্ববিদ্যালয়ের ঢাকা হল (বর্তমান শহীদুলাহ হল) ছাত্র সংসদের ভিপি ছিলেন।
১৯৬৩ সাল তিনি নরসিংদী কলেজে ইতিহাস বিভাগে অধ্যাপনায় যোগদিয়ে কর্ম জীবন শুরু করেন। ১৯৬৪ সালে শিক্ষা অন্দোলন ও কনভোকেশন আন্দোলনে যোগদানের কারণে পাকিস্তান সরকার তার এমএ ডিগ্রী বাতিল ও তাকে গ্রেফতার করা হয়। ১৯৬৫ সালে ছয়দফা আন্দোলনে সক্রিয় ভূমিকা পালন করেন। পরবর্তীতে ঢাকা কোর্টে আইন পেশা শুরু করেন।
১৯৬৯ সালে তিনি তৎকালীন বরগুনা মহাকুমা আওয়ামী লীগের প্রতিষ্ঠাতা ভাইস প্রেসিডেন্ট ছিলেন। বরগুনা জেলা আওয়ামী লীগের সাধারণ সম্পাদক হিসেবেও তিনি দায়িত্ব পালন করেন। ১৯৭০ সালের নির্বাচনে তিনি বরগুনা এলাকার এমএলএ নির্বাচিত হন। তিনি ১৯৭১ সালে বরগুনা মহাকুমার মুক্তিযোদ্ধের সংগঠক। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি তৎকালীন পটুয়াখালী-১ আসন থেকে সংসদ সদস্য নির্বাচিত হন।
আসমত আলী শিকদার ৯ মে ২০০১ সালে ঢাকায় মৃত্যুবরণ করেন। মিরপুর বুদ্ধিজীবী কবরস্থানে তাকে সমাহিত করা হয়।
নাইওবিয়াম-জার্মেনিয়াম

নাইওবিয়াম-জার্মেনিয়াম (NbGe) হলো নাইওবিয়াম (Nb) ও জার্মেনিয়ামের (Ge) এর সমন্বয়ে গঠিত আন্তর্ধাতু রাসায়নিক যৌগ। এতে এ১৫ দশা কাঠামো বিদ্যমান।
এটি সন্ধি তাপমাত্রা (Super conducting transition temperature) ২৩.২ কেলভিন এর নিচে  সুপার কন্ডাক্টর বা অতিপরিবাহী হিসেবে কাজ করে। ৪.২ কেলভিন তাপমাত্রায় এর বিক্ষিপ্ত ফিল্ম ৩৭ টেসলা চৌম্বকত্ববিশিষ্ট উচ্চ সন্ধি ক্ষেত্র পাওয়া যায়৷
১৯৭৩ সালে অতিপরিবাহী হিসেবে নাইওবিয়াম-জার্মেনিয়াম (NbGe) আবিষ্কৃত হয়। আবিষ্কারের পর ১৯৮৬ সাল পর্যন্ত ১৩ বছর (কপার অতিপরিবাহী আবিষ্কারের পূর্ব পর্যন্ত) এটি সর্বোচ্চ সন্ধিতাপমাত্রা বিশিষ্ট অতিপরিবাহী হিসেবে স্বীকৃত ছিল।
নাইওবিয়ামের অন্যান্য সংকর, যেমন নাইওবিয়াম-টিন বা নাইওবিয়াম-টাইটানিয়াম সংকরের মতো নাইওবিয়াম-জার্মেনিয়াম অতিপরিবাহী হিসেবে তেমন ব্যাপকভাবে ব্যবহৃত হয় না।
নাইওবিয়াম-জার্মেনিয়াম-অ্যালুমিনিয়াম সংকর ধাতুর প্রায় ১০ টেসলা চুম্বকত্ববিশিষ্ট উচ্চ সন্ধি ক্ষেত্র বিদ্যমান।
সিদ্দিকুর রহমান (পটুয়াখালীর রাজনীতিবিদ)

সিদ্দিকুর রহমান বাংলাদেশের বরগুনা জেলার রাজনীতিবিদ ও তৎকালীন পটুয়াখালী-২ আসনের সাবেক সংসদ সদস্য।
সিদ্দিকুর রহমান বরগুনা জেলায় জন্মগ্রহণ করেন।
সিদ্দিকুর রহমান ১৯৭৯ সালের দ্বিতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে পটুয়াখালী-২ আসন থেকে সংসদ সদস্য নির্বাচিত হন।
গ্রিক কুস্তি

গ্রিক কুস্তি (), প্রাচীন গ্রিক কুস্তি এবং পাল নামেও পরিচিত, প্রাচীন গ্রিসের সর্বাধিক জনপ্রিয় দলবদ্ধ খেলা ছিল। যখন কোন খেলোয়াড় তার পিঠ, নিতম্ব বা কাঁধের সাহায্যে মাটিতে স্পর্শ করে বা আটকে রাখার কারণে পরাজয় স্বীকার করে বা জোরপূর্বক কুস্তির সীমানা থেকে বের করে দেওয়া হয় তখন ১ পয়েন্ট যুক্ত হয়। জয়লাভ করতে ৩ পয়েন্ট অর্জন করতে হয়।
জাদুগাডু

জাদুগাডু () ২০১৫ সালের একটি ভারতীয় তেলুগু ভাষার চলচ্চিত্র। এটি পরিচালনা করেছেন যোগী এবং সত্যা এন্টারটেইনমেন্টসের ব্যানারে প্রযোজনা করেছেন ভি.ভি.এন প্রসাদ। এতে কেন্দ্রীয় চরিত্রে রয়েছেন নাগা শৌর্য ও সোনারিকা ভাদোরিয়া এবং আশিষ বিদ্যার্থী ও অজয় পার্শ্ব চরিত্রে অভিনয় করেছেন। এই চলচ্চিত্রটিতে অভিনয়ের মাধ্যমে সোনারিকা ভাদোরিয়া টলিউডে অভিষেক করেন। চলচ্চিত্রটি বিশ্বব্যাপী ২০১৫ সালের ২৬ জুন মুক্তি পেয়েছিল।
২০১৫ সালের ২১ এপ্রিল চলচ্চিত্রটির অডিও প্রকাশ করা হয়। চলচ্চিত্রটির সঙ্গীতে সুর করেছেন মণি শর্মার ছেলে সাগর মাহাথি। এই চলচ্চিত্রটির সাউন্ডট্র্যাক ম্যাঙ্গো মিউজিকের ব্যানারে নির্মিত হয়েছিল।
চলচ্চিত্রটি ২৬ জুন ২০১৫-এ প্রেক্ষাগৃহে মুক্তি দেওয়া হয়েছিল।
ময়মনসিংহ সিটি কর্পোরেশনের মেয়র

ময়মনসিংহ সিটি কর্পোরেশনের মেয়র বা ময়মনসিংহের মেয়র বা মসিক মেয়র হলেন বাংলাদেশের ময়মনসিংহ শহরের সিটি কর্পোরেশনের দায়িত্বপ্রাপ্ত মেয়র। ময়মনসিংহ মহানগর পরিচালনার জন্য প্রতিষ্ঠিত সিটি কর্পোরেশন এখানকার নগরপ্রশাসন ও স্বায়ত্তশাসিত স্থানীয় সরকার সংস্থা। মেয়র সিটি কর্পোরেশনের কার্যনির্বাহী প্রধান হিসাবে দায়িত্ব পালন করেন এবং তিনি প্রতি পাঁচ বছর পরপর নাগরিকদের সরাসরি ভোটে নির্বাচিত হন। মেয়রের অনুপস্থিতিতে সিটি কর্পোরেশন এর কার্যপরিচালনার জন্য একজন প্রশাসক থাকেন।
২০১৮ সালের ১৪ অক্টোবর ময়মনসিংহ পৌরসভাকে সিটি কর্পোরেশনের উন্নীত করা হয়। ২০১৯ সালের ৫ মে প্রথম নির্বাচন অনুষ্ঠিত হয়, যাতে বিনা প্রতিদ্বন্দ্বিতায় ইকরামুল হক টিটু মেয়র নির্বাচিত হন।
সাইকিক

সাইকিক হ'ল এমন ব্যক্তি যিনি সাধারণ জ্ঞান থেকে গোপন তথ্যাদি সনাক্ত করার জন্য অতিরিক্ত সংবেদনশীল উপলব্ধি (ইএসপি) ব্যবহার করতে পারার দাবি করেন, বিশেষত টেলিপ্যাথি বা আলোকদর্শনও এর সাথে জড়িত, বা যারা এমন কাজ করার দাবি করেন যা প্রাকৃতিক নিয়ম অনুসারে স্পষ্টত অভাবনীয় ও অসম্ভবও বটে। যদিও অনেক লোক মানসিক শক্তি বা ক্ষমতায় বিশ্বাসী, কিন্তু বৈজ্ঞানিক মত হলো এজাতীয় শক্তির অস্তিত্বের কোনও প্রমাণ নেই এবং বিজ্ঞানীগণ এধরনের কাজকে ছদ্মবিজ্ঞান হিসাবে বর্ণনা করে থাকেন। "সাইকিক" শব্দটি এই জাতীয় ক্ষমতাগুলোকে বর্ণনা করার জন্য একটি বিশেষণ হিসাবেও ব্যবহৃত হয়।
সাইকিকরা বিভিন্নভাবে মানুষকে মানসিকভাবে আবিষ্ট করে। এর মধ্যে কিছু নাট্য অভিনয়শিল্পী, যেমন মঞ্চযাদুকররা বিনোদনের উদ্দেশ্যে এমন দক্ষতার উপস্থিতি তৈরি করতে বিভিন্ন কৌশল ব্যবহার করেন, যেমন- ভোজবাজি, কোল্ড রিডিং, হট রিডিং ইত্যাদি।
এর একটি বৃহত বাণিজ্যশিল্প এবং নেটওয়ার্কও বিদ্যমান যার দ্বারা গ্রাহকদের উপদেশ ও পরামর্শ দেওয়ার নিমিত্তে লোকেরা সাইকিক হিসাবে বিজ্ঞাপন দেয়। কয়েকজন বিখ্যাত সাইকিকের মধ্যে রয়েছেন এডগার কেইস, ইনগো সোয়ান, পিটার হুরকোস, জ্যানেট লি, জোসে অর্টিজ এল সামারিটানো, মিস ক্লিও, জন এডওয়ার্ড, সিলভিয়া ব্রাউন এবং টেলার হেনরি। সাইকিক শক্তিগুলো সাইকিক গুপ্তচরদের দ্বারা এবং সাইকিক প্রত্নতত্ত্ব ও এমনকি সাইকিক সার্জারির মতো অনুশীলনের মাধ্যমে দৃঢ় হয়।
সমালোচকগণ সাইকিক শক্তিকে ইচ্ছাকৃত চাতুরী বা আত্ম-বিভ্রান্তি বলে মনে করে। ১৯৮৮ সালে মার্কিন জাতীয় বিজ্ঞান একাডেমি এই বিষয়ে একটি প্রতিবেদন দিয়েছে এবং এই সিদ্ধান্তে পৌঁছেছে যে "প্যারাসাইকোলজিকাল ঘটনার অস্তিত্বের জন্য ১৩০ বছর ধরে করা গবেষণায় কোনও বৈজ্ঞানিক যৌক্তিকতা নেই"। একটি গবেষণায় সাম্প্রতিক প্রতিবেদন করা প্যারাসাইকোলজিকাল পরীক্ষাগুলির পুনরাবৃত্তি করার চেষ্টা করা হয়েছিল যা মানসিকভাবে অনুধাবনের অস্তিত্বকে কিছুটা সমর্থন করে বলে মনে হয়েছিল। ফলাফলগুলি পুনরাবৃত্তি করার চেষ্টা, যা পরীক্ষার পরে তথ্যগুলিতে প্রভাব ফেলবে কিনা তা পরীক্ষা করে দেখার জন্য করা হয়েছিল কিন্তু তা "উল্লেখযোগ্য প্রভাব ফেলতে ব্যর্থ হয়েছে" ও এইগুলো "মানসিক যোগ্যতার অস্তিত্বকে সমর্থন করে না" বলেই প্রতীয়মান হয়, এবং এটিকে ছদ্মবিজ্ঞান বলে অভিহিত করা হয়।
কখনও কখনও বিজ্ঞান-কথাসাহিত্য এবং সুকল্পিত কল্পকাহিনীর মধ্যে সাইকিকদের থাকতে দেখা যায়। সাইকিক শক্তিবিশিষ্ট চরিত্রের বৈশিষ্ট্যযুক্ত কথাসাহিত্যের উদাহরণগুলির মধ্যে রয়েছে স্টার ওয়ার্স ফ্র্যাঞ্চাইজি, যাতে থাকা "বল-সংবেদনশীল" প্রাণীটি ভবিষ্যত দেখতে পারে এবং অবজেক্টগুলিকে টেলিকিনেটিকভাবে স্থানান্তর করতে পারে, পাশাপাশি ডানজিওনস ও ড্রাগনস এবং স্টিফেন কিং-এর কাজগুলো সহ আরও অনেকের মধ্যে সাইকিক শক্তি থাকতে দেখা যায় কিন্তু এগুলো নিছকই কল্পকাহিনির চরিত্র যার বাস্তব ভিত্তি নেই।
রোস নামাজুনাস

রোজ গের্ট্রুড নামাজুনাস (ইংরেজি: Rose Gertrude Namajunas; জন্ম: ২৯ জুন, ১৯৯২) হলেন একজম আমেরিকান মিশ্র মার্শাল আর্টিস্ট। বর্তমানে তিনি আলটিমেট ফাইটিং চ্যাম্পিয়নশিপে (ইউএফসি) স্বাক্ষরকরত চুক্তিবদ্ধ রয়েছেন, যেখানে তিনি মহিলাদের স্ট্রোওয়েট বিভাগে অংশ নিয়েছেন।
নামাজুনাস প্রাক্তন ইউএফসি উইমেন স্ট্রোওয়েট চ্যাম্পিয়ন। ১৪ জুলাই, ২০২০ অনুসারে তিনি ইউএফসি মহিলাদের স্ট্রওয়েট র‌্যাঙ্কিংয়ে #১ (প্রথম) এবং ইউএফসি মহিলাদের পাউন্ড-ফর-পাউন্ড র‌্যাঙ্কিংয়ে #৪ (চতুর্থ) অবস্থানে রয়েছেন।
 তারিখে উইসকনসিনের মিলওয়াকিতে এক লিথুয়ানিয়ান দম্পতির ঘরে নামাজুনাস জন্মগ্রহণ করেন। তার পিতামহী রোজ গোটালকায়েত নামাজুনিয়েন-এর (Rožė Gotšalkaitė Namajūnienė) সম্মানে তার নামও রোজ () রাখা হয়েছে। তার পিতামহ একজন স্বাধীন লিথুয়ানিয়ান সামরিক কর্মকর্তা ছিলেন এবং লিথুয়ানিয়ার অস্থায়ী রাজধানী কাউনাসে তাঁর বাড়ির কাছেই সোভিয়েতরা তাকে হত্যা করেছিল। রোজ নামাজুনাস নিয়মিত লিথুয়ানিয়ায় যান এবং লিথুয়ানিয়ান ভাষাও বোঝেন তার দাদা-দাদীর সাথে যোগাযোগের প্রয়োজনে
তিনি বলেছিলেন যে তার বাবা সিজোফ্রেনিয়ায় ভুগছিলেন, যা তার জীবনে জটিলতা ও কষ্টের কারণ হয়ে দাড়িঁয়ে ছিলো।
নামাজুনাস পাঁচ বছর বয়সে তাইকওয়ন্ডো অনুশীলন শুরু করেছিলেন। তিনি মাত্র ৯ বছর বয়সেই নিজের পোম বেল্ট (জুনিয়র ব্ল্যাক বেল্ট) অর্জন করেছিলেন। এর পরে তিনি কারাতে এবং জিউ-জিতসু উভয়ই অনুশীলন শুরু করেছিলেন। উচ্চ বিদ্যালয়ে থাকাকালীন, তিনি রাউফাসপোর্টে ডিউক রাউফাসের সাথে কিকবক্সিং এবং মিশ্র মার্শাল আর্ট প্রশিক্ষণ শুরু করেছিলেন এবং তিনি মিলওয়াকি আর্টস উচ্চ বিদ্যালয়ের সিনিয়র বর্ষীয়ান রেসলারও ছিলেন।
কাগজের ফুল

কাগজের ফুল একটি অসম্পূর্ণ বাংলাদেশী মহাকাব্য নাট্য চলচ্চিত্র। এটি বাংলাদেশী চলচ্চিত্র পরিচালক তারেক মাসুদের বাবার জীবন অবলম্বনে নির্মিতব্য চলচ্চিত্র। তারেকের গল্প অবলম্বনে যৌথভাবে চলচ্চিত্রটির চিত্রনাট্য রচনা করেছেন তারেক এবং ক্যাথরিন মাসুদ।
২০১১ সালের ১৩ আগস্ট, তারেক মাসুদ এবং গণমাধ্যম ব্যক্তিত্ব মিশুক মুনীর "কাগজের ফুল" চলচ্চিত্রের চিত্রগ্রহণের স্থান পরিদর্শনের শেষে মানিকগঞ্জ থেকে ফেরার পথে ঢাকা-আরিচা মহাসড়কে সড়ক দুর্ঘটনায় মারা যান। বাংলাদেশের প্রধানমন্ত্রী শেখ হাসিনা চলচ্চিত্রটি নির্মাণে তার সহযোগিতা প্রদানের আশ্বাস দিয়েছেন। হাসিনা বলেন, মাসুদের ""মুক্তির গান" (১৯৯৫) ছিল অন্ধকারে একটি আলোর রশ্মি ।" তিনি আরো বলেন, ""কাগজের ফুল" চলচ্চিত্রের নির্মাণ শেষ করতে আমি আমার সমর্থন বাড়িয়ে দেব।"
প্রাথমিকভাবে বাংলাদেশের মানিকগঞ্জ এবং কলকাতার চলচ্চিত্রের শুটিং লোকেশন নির্ধারিত হয়েছিল। ২০১২ সালে, চলচ্চিত্রটি নির্মাণের জন্য বাংলাদেশ সরকার জাতীয় চলচ্চিত্র অনুদান পুরস্কার প্রদান করে। জয়ন্ত চট্টোপাধ্যায় চলচ্চিত্রটিতে অভিনয় করবেন।
চলচ্চিত্রটির পরবর্তীকাহিনি হিসেবে ২০০২ সালে "মাটির ময়না" মুক্তি পায়। চলচ্চিত্রে বাংলাদেশের স্বাধীনতা যুদ্ধের প্রাক্কালে গণঅভ্যুত্থানের পটভূমিতে তারেক মাসুদের ছেলেবেলার অভিজ্ঞতা ফুটে উঠেছে। "কাগজের ফুল" চলচ্চিত্র মাসুদের বাবার ছেলেবেলার প্রেক্ষাপটে পরিকল্পিত, যেখানে ১৯৪৫ থেকে ১৯৪৭ সাল পর্যন্ত কলকাতায় তার বাবার তরুণ জীবনের প্রতিচ্ছবি রচিত হয়েছে, যিনি "মাটির ময়না" চলচ্চিত্রের প্রধান চরিত্র ছিলেন। "কাগজের ফুল" চলচ্চিত্রটি মূলত কলকাতার দাঙ্গা এবং বঙ্গভঙ্গের কারণে কাজির চরিত্রের রূপবিন্যাস।
আবুল কাশেম (রাজনীতিবিদ)

আবুল কাশেম (১৯৪২ - ১৮ জুলাই ২০২০) বাংলাদেশি রাজনীতিবিদ ও মুক্তিযোদ্ধা। তিনি তৎকালীন ঢাকা-১৬ আসনের সংসদ সদস্য ছিলেন। তিনি যুবউন্নয়ন প্রতিমন্ত্রী এবং যুবউন্নয়ন মন্ত্রী ছিলেন। তিনি জাতীয়তাবাদী যুবদলের প্রথমে আহ্বায়ক ও সভাপতি।
আবুল কাশেম ১৯৪২ সালে কুমিল্লা সদর উপজেলার পালপাড়া গ্রামে জন্মগ্রহণ করেন। তার পিতা আবদুল গনি ও মাতা আছিয়া বেগম। তারা দুই ভাই পাঁচ বোন এবং কাশেম বিবাহিত ছিলেন। তার এক ছেলে ও তিন মেয়ে।
আবুল কাশেম ১৯৭১ সালে বাংলাদেশের স্বাধীনতা যুদ্ধের সাব-সেক্টর কমান্ডার ছিলেন। তিনি মুক্তিযোদ্ধা কমান্ড কাউন্সিলের ভাইস চেয়ারম্যানও ছিলেন।
২৭ অক্টোবর ১৯৭৮ সালে জিয়াউর রহমান জাতীয়তাবাদী যুবদল গঠনের পর আবুল কাশেম প্রথমে আহ্বায়ক ও পরে সভাপতির দায়িত্ব পালন করেন ২৩ মার্চ ১৯৮৭ সাল পর্যন্ত। 
তিনি যুব মন্ত্রণালয়ের প্রতিমন্ত্রী এবং মন্ত্রীর দায়িত্ব পালন করেন তিনি।
১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-১৬ আসন থেকে সংসদ সদস্য নির্বাচিত হন।
জিয়াউর রহমানের মৃত্যুর পর আবদুস সাত্তারের মন্ত্রিসভায় তিনি যুবউন্নয়ন মন্ত্রী হিসেবে দায়িত্ব পালন করেন।
৮ ফেব্রুয়ারি ১৯৮২ সালে গণতান্ত্রিক ভাবে নির্বাচিত আব্দুস সাত্তারকে হটিয়ে তৎকালীন তৎকালীন সেনাপ্রধান এইচ এম এরশাদ ক্ষমতা দখল করেন। ইস্যু ছিল কুখ্যাত সন্ত্রাসী ইমদাদুল হক ইমদুকে মন্ত্রী কাশেমের সরকারি বাড়ি থেকে অভিযান চালিয়ে গ্রেপ্তার করে পুলিশ। তবে মন্ত্রীর বাড়িতে সন্ত্রাসীকে ঢুকিয়ে এরশাদই গ্রেপ্তারের নাটক সাজিয়েছিলেন বলে রাজনৈতিক অঙ্গনে সমালচনা রয়েছে। এ ঘটনার পরে রাজনীতি থেকে তিনি নিজেকে গুটিয়ে ফেলেন।
আবুল কাশেম ১৮ জুলাই ২০২০ সালে ঢাকার বনানীর বাসায় বার্ধক্যজনিত রোগে মৃত্যুবরণ করেন। তার জন্মস্থান কুমিল্লা সদর উপজেলার পালপাড়া গ্রামের পারিবারিক কবরস্থানে সমাহিত করা হয়।
কল্পনা (কাব্য)

কল্পনা হল রবীন্দ্রনাথ ঠাকুর কর্তৃক রচিত একটি বিখ্যাত বাংলা কাব্যগ্রন্থ। এটি ১৯০০ সালে প্রকাশিত হয়। এটি রবীন্দ্রনাথের কাব্য রচনার "অন্তবর্তী পর্ব"-এর অন্তর্গত একটি উল্লেখযোগ্য সৃষ্টি। এতে সর্বমোট ৫২ টি কবিতা রয়েছে। রবীন্দ্রনাথ গীতাঞ্জলির ইংরেজি অনুবাদ সং অফারিংসে "কল্পনা" থেকে ১টি কবিতা অন্তর্ভুক্ত করেছেন।
রবীন্দ্রনাথ "কল্পনা" কাব্যগ্রন্থটি তাঁর বন্ধু শ্রীশচন্দ্র মজুমদারকে উৎসর্গ করেন।
"কল্পনা" কাব্যগ্রন্থের অন্তর্গত কবিতাগুলি হল–
সত্য গুপ্ত

মেজর সত্য গুপ্ত (১৮ জুলাই ১৯০২ ― ১৯ জানুয়ারি , ১৯৬৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং সুভাষচন্দ্র বসুরবেঙ্গল ভলেন্টিয়ার্সের মেজর। 
সত্য গুপ্তর জন্ম ১৯০২ খ্রিস্টাব্দের ১৮ ই জুলাই ব্রিটিশ ভারতের অধুনা বাংলাদেশের ঢাকা জেলার তেজগাঁও। পিতা প্যারীমোহন গুপ্ত। ১৯১৯ খ্রিস্টাব্দে ঢাকা কলেজিয়েট স্কুল থেকে প্রথম বিভাগে ম্যাট্রিক পাশ করেন। কিন্তু অশ্বিনীকুমার দত্তের নির্দেশে ১৯২১ খ্রিস্টাব্দে তিনি আই.এ পরীক্ষা দেন নি। আগে থেকেই তিনি বিশিষ্ট বিপ্লবী ও মুক্তি সংঘের প্রতিষ্ঠাতা হেমচন্দ্র ঘোষের গুপ্ত সমিতির সভ্য ছিলেন। ১৯২৬ খ্রিস্টাব্দে ঢাকা বিশ্ববিদ্যালয় থেকে এম.এ পাশ করেন। ১৯২৭ খ্রিস্টাব্দে গুপ্ত বিপ্লবী দলের নির্দেশে তিনি কলকাতায় চলে আসেন। এখানে সুভাষচন্দ্র বসু ও শরৎচন্দ্র বসুর সঙ্গে তার পরিচয় ঘটে। ১৯২৮ খ্রিস্টাব্দে ভারতের জাতীয় কংগ্রেসের কলকাতা অধিবেশনে স্বাধীনতাকামী তরুণদের নিয়ে গঠিত হল বেঙ্গল ভলেন্টিয়ার্স বা B.V.। সামগ্রিক নেতৃত্বে থাকলেন সত্য গুপ্ত 'মেজর' হিসাবে। সর্বাধিনায়ক (GOC - General Officer commanding ) সুভাষচন্দ্র বসু স্বয়ং। ১৯৩০ খ্রিস্টাব্দের ২৯ আগস্টে লোম্যান হত্যার ঘটনায় গ্রেফতার হয়ে পরে মুক্তি পান। কিন্তু ১৯৩০ খ্রিস্টাব্দের ৮ ই ডিসেম্বর বিনয় বসু বাদল গুপ্ত এবং দীনেশ গুপ্ত কর্তৃক রাইটার্স বিল্ডিং আক্রমণের ঘটনায় রাজবন্দি হন। ১৯৩১ খ্রিস্টাব্দ হতে ১৯৩৮ খ্রিস্টাব্দ পর্যন্ত স্টেট প্রিজনাররূপে আলিপুর, বক্সার, মিনওয়ালি (পাঞ্জাব), যারবেদা (পুনা) জেলে অতিবাহিত করেন। পরে হিজলি জেল থেকে মুক্তির পর নেতাজী সুভাষচন্দ্র বসুর একনিষ্ঠ সহকারীরূপে সমস্ত কাজের সঙ্গী হন। ১৯৪১ খ্রিস্টাব্দের ১৬ জানুয়ারি সুভাষচন্দ্রের মহানিস্ক্রমন হয়। আর তখন হতেই ১৯৪৬ খ্রিস্টাব্দ পর্যন্ত তিনি রাজবন্দিই থাকেন। মুক্তির পর বর্তমানে উত্তর চব্বিশ পরগনা জেলার বাগু গ্রামে সমাজ সেবার কাজে আত্মনিয়োগ করেন। বাগু সপ্তগ্রামের পল্লী নিকেতনের সভাপতি ছিলেন তিনি। প্রসঙ্গত, এই পল্লী নিকেতনের সম্পাদকও ছিলেন আর এক বিপ্লবী - তিনি হলেন নিকুঞ্জ সেন।
মেজর সত্য গুপ্ত ১৯৬৬ খ্রিস্টাব্দে র ১৯ শে জানুয়ারি প্রয়াত হন।
আতারীন মসজিদ

আতারীন মসজিদ ( ) সেন্ট আথানাসিয়াসের মসজিদ বা এক হাজার কলামের মসজিদ হিসাবে পরিচিত, এটি ছিল একটি ক্যাথলিক চার্চ- নির্মিত মসজিদ যা মিশরের আলেকজান্দ্রিয়ায় আটটারিন জেলায় অবস্থিত। পূর্বের গির্জাটি ৩৭০ খ্রিস্টাব্দে নির্মিত হয়েছিল এবং আলেকজান্দ্রিয়ার সেন্ট অ্যাথানাসিয়াসকে উত্সর্গ করা হয়েছিল। ইসলাম মিশরে এসে চার্চটি একটি ছোট মসজিদে রূপান্তরিত হয়েছিল। 
৩৭০ খ্রিস্টাব্দে, সেন্ট আথানাসিয়াসের চার্চটি নির্মিত হয়েছিল।
৮ ই নভেম্বর, ৬৪১ খ্রিস্টাব্দে, আমর ইবনুল আসের নেতৃত্বে ১৪ মাস অবরোধের পরে আলেকজান্দ্রিয়া খলিফা, উমরের দ্বারা এটি মুসলিমদের নিয়ন্ত্রণে পড়ে, যখন বাইজেন্টাইন সাম্রাজ্য শহর মুসলমানদের কাছে আত্মসমর্পণ করে এবং একটি চুক্তি স্বাক্ষরিত হয়। সেই থেকে গির্জাটিকে মুসলমানরা মসজিদে পরিণত করেছিল।
১৭৯৮ সালে, নেপোলিয়ন বোনাপার্ট মিশর এবং সিরিয়ায় ফরাসি অভিযানের নেতৃত্ব দিয়েছিলেন। ফরাসিরা একসময় আটতারিন মসজিদটিকে আলেকজান্ডার দ্য গ্রেট সমাধিতে থাকার কথা ভাবেন। ভিভান্ট ডেননের মসজিদ অঙ্গনের আঁকায় একটি ছোট্ট অষ্টভুজাকৃতির বিল্ডিংয়ের চিত্রিত হয়েছে যা "হাউস অফ দ্য গ্রেট অফ আলেকজান্ডার" এর সাথে সাদৃশ্যযুক্ত মিলিত একটি সরোকফাগাসকে কেন্দ্র করে যা এই শহরটির প্রতিষ্ঠাতার সমাধি ছিল কিনা তা নিয়ে জল্পনা তৈরি হয়েছিল। পরে জানা গেল যে সরোকোফাসটি দ্বিতীয় নেকতাবেনো-র অন্তর্গত।
অ্যামান্ডা রাইবাস

অ্যামান্ডা রাইবাস (Amanda Ribas)(জন্ম: ২৬ আগস্ট, ১৯৯৩) হলো ইউএফসির ফ্লাইওয়েট বিভাগে অংশ নেওয়া একজন ব্রাজিলীয় মিক্সড মার্শাল আর্টিস্ট (এমএমএ)। ১৪ জুলাই, ২০২০ অনুসারে ইউএফসি বা আল্টিমেট ফাইটিং চ্যাম্পিয়নশিপে মহিলাদের স্ট্রোওয়েট র‌্যাঙ্কিংয়ে তিনি #১২ (বারোতম) স্থান অধিকার করেছেন।
ভার্জিনহার অধিবাসী মার্সেলো রাইবাসের কন্যা অ্যামান্ডা রাইবাস। মার্সেলো নিজেও একজন জিউ-জিতসু এবং মুয়ে থাই আর্টিস্ট, পাশাপাশি একজন জুডো শিক্ষকও। অ্যামান্ডা ব্রাজিলের জাতীয় যুব দলে অংশ না নেওয়া পর্যন্ত তার বাবা মার্সেলোর অধীনে প্রশিক্ষণ নিয়েছিলেন। হাঁটুর চোটের পরে তিনি কয়েক বছর প্রশিক্ষণ এবং প্রতিযোগিতায় অংশগ্রহণ বন্ধ করেছিলেন। তিনি তার কয়েকজন সহকর্মীকে মিক্সড মার্শাল আর্টস টুর্নামেন্টের প্রশিক্ষণ নিতে দেখে পুনরায় প্রশিক্ষণ ও প্রতিযোগিতা শুরু করেছিলেন।
উইমেন ফ্লাইওয়েট বিভাগে ২০১৪ আইএমএমএএফ ওয়ার্ল্ড চ্যাম্পিয়নশিপ জয়ের পরে, রাইবাস ২০১৪ সাল থেকে তার পেশাদার এমএমএ বা মিক্সড মার্শাল আর্ট ক্যারিয়ার শুরু করেছিলেন এবং মূলত ব্রাজিলে এই লড়াইটা করেছিলেন। ইউএফসি-র সাথে চুক্তি স্বাক্ষরিত হওয়ার আগে তিনি ৬-১ রেকর্ড সংগ্রহ করেছিলেন।
৭ জুলাই, ২০১৭ তে পূর্বনির্ধারিত সময়সূচি অনুযায়ী আলটিমেট ফাইটার ২৫ ফিনালে জুলিয়ানা লিমার মুখোমুখি হওয়ার কথা ছিল রাইবাসের। তবে, ইউএসএডিএ কর্তৃক একটি সম্ভাব্য অ্যান্টি-ডোপিং লঙ্ঘনের দায়ে রাইবাসকে ফিনাল হতে স্থগিত করা হয়েছিল এবং লড়াই থেকে সরিয়ে দেওয়া হয়েছিল। সম্ভাব্য বিধিলঙ্ঘনটি ৭ই জুন সংগৃহীত একটি নমুনা থেকে প্রথম উদ্ভূত হয়েছিল। তার পরিবর্তে ফিনালে টেসিয়া টরেসকে স্থলাভিষিক্ত করা হয়েছিল। ওস্টারিন পরীক্ষায় পজিটিভ ফলাফল আসায় তিনি প্রারম্ভিকভাবে ইউএসএডিএ কর্তৃক দুই বছরের মঞ্জুরি পেয়েছিলেন, তবে ৩রা মে ২০১৯-এ ইউএসএডিএ কর্তৃক এই মর্মে স্থগিতাদেশ বাতিল করা হয়েছিল যে ওস্টারিন পরীক্ষায় প্রাপ্ত ফলাফলটি ত্রুটিপূর্ণ ছিলো।
ইউএফসি অভিষেকের সময়, ২৯ শে জুন, ২০১৯এ ইএসপিন-থ্রিয়ের ইউএফসি-তে এমিলি হুইটমায়ারের মুখোমুখি হয়েছিলেন তিনি। দ্বিতীয় দফায় তিনি রিয়ার-নেক‌্ড বাধাঁর মাধ্যমে লড়াইটি জিতেছিলেন।
১৫ই অক্টোবর, ২০১৯-এ রাইবাস ইউএফসি ফাইট নাইট: জোয়ানা বনাম ওয়াটারসনে ম্যাকেনজি ডার্নের মুখোমুখি হয়েছিলেন। সর্বসম্মত সিদ্ধান্তের মাধ্যমে তিনি এই লড়াইয়েও জয়ী হয়েছিলেন।
ইউএফসি ফাইট নাইট: লি বনাম অলিভেইরা -তে ১৪ ই মার্চ, ২০২০ তারিখে পাইগে ভানজান্টের মুখোমুখি হওয়ার কথা ছিল রাইবাসের। তবে, ডান হাত ভেঙে যাওয়ার কারণে ভানজান্টকে লড়াই থেকে সরে যেতে বাধ্য হয়েছিল, এবং তার জায়গায় রান্ডা মার্কোসকে প্রতিস্থাপন করা হয়েছিল। সর্বসম্মত সিদ্ধান্তের মাধ্যমে তিনি লড়াইয়ে জয়ী হয়েছিলেন।
ভানজান্টের সাথে লড়াইটি পুনরায় নির্ধারণ করা হয়েছিল এবং শেষপর্যন্ত ইউএফসি ২৫১ তে ১২ জুলাই, ২০২০ তারিখে এটি অনুষ্ঠিত হয়। সর্বসম্মতিক্রমে তিনি এই লড়াইয়েও জয়ী হয়েছিলেন।